14/12/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Resolución do 5/12/2016, do Servizo Provincial da AXI de A Coruña, sinalando a data para o levantamento de actas previas á ocupación dos bens e dereitos afectados polas obras de Clave AC/12/031.01 os días 25 e 26 de xaneiro de 2017 en Noia

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. O 1 de xullo de 2015 apróbase o expediente de información pública e definitivamente o proxecto de trazado e o estudo de impacto ambiental da obra de conexión CG- 1.5 en Sampaio – Portobravo, de clave AC/12/031.01. Con data de 14 de xullo de 2016 a Xunta de Galicia procedeu á declaración de utilidade pública e urxente ocupación dos bens e dereitos afectados polas mencionadas obras, por Decreto 91/2016, publicado no Diario Oficial de Galicia de data de 1 de agosto de 2016. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Noia, para que comparezan no lugar, data e hora que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Lugar: Edificio multiusos antigo matadeiro en Espíritu Santo Data: 25 de xaneiro de 2017 dende a A ata a I das 9:30 ás 13:30 horas Data: 26 de xaneiro de 2017 dende a L ata a Z das 9:30 ás 13:30 horas A relación de titulares cos bens e dereitos afectados, así como o plano parcelario correspondente estarán expostos no concello de Noia e no Servizo Provincial da Axencia Galega de Infraestuturas de A Coruña (r/ Kerry Ann Bursa Melville nº 2-8ª). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas de A Coruña (r/ Vicente Ferrer nº 2-8ª), as alegacións que estimen pertinentes ós efectos previstos na regulación referida. A Coruña, 5 de decembro de 2016 O xefe do Servizo Provincial da AXI en A Coruña Maria Coralia Maria Luisa Teresa Nencheva Perdices